Official Journal L 185 , 04/07/1987 P. 0072 - 0076

Finnish special edition: Chapter 6 Volume 2 P. 0157

Swedish special edition: Chapter 6 Volume 2 P. 0157



Id-Direttiva tal-Kunsill tat-22 ta’ Ġunju 1987 li temenda, fir-rigward ta’ assigurazzjoni ta’ kreditu u assigurazzjoni ta’ sigurtajiet, l-Ewwel Direttiva 73/239/KEEf dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal-bidu u l-eżerċizzju tal-kummerċ ta’ assigurazzjoni diretta barra minn assigurazzjoni tal-ħajja (87/343/KEE) IL-KUNSILL TAL-KOMUNITAJIET EWROPEJ, Wara li kkunsidra t- Trattat li jistabbilixxi l- Komunità Ekonomika Ewropea, u b’mod partikolari l- Artikolu 57(2) tiegħu, Wara li kkunsidra l-proposta mill-Kummissjoni [1], Wara li kkunsidra l-opinjoni tal- Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi l-Ewwel Direttiva tal-Kunsill 73/239/KEE ta’ l-24 ta’ Lulju 1973 dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal-bidu u l-eżerċizzju tal-kummerċ ta’ assigurazzjoni diretta barra minn assigurazzjoni tal-ħajja [4], kif emendata bid-Direttiva 76/580/KEE [5], eliminat numru ta’ diverġenzi fil-liġijiet ta’ l-Istati Membri sabiex jiġi ffaċilitat il-bidu u l-eżerċizzju tan-negozju; Billi, madanakollu, l-Artikolu 2(2)(d) tad-Direttiva msemmija jiddikjara li ma japplikax, "fl-istennija ta’ aktar koordinazzjoni, li għandha tiġi implimentata fi żmien erba’ snin min-notifika ta’ din id-Direttiva’", għal "operazzjonijiet ta’ esportazzjoni ta’ assigurazzjoni ta’ kreditu għall-kont ta’ jew bis-sostenn ta’ l-Istat’"; billi, ladarba l-protezzjoni ta’ persuni assigurati normalment prevista bid-Direttiva hija pprovduta mill-Istat stess meta operazzjonijiet ta’ esportazzjoni ta’ assigurazzjoni ta’ kreditu jkunu mwettqa għall-kont ta’ jew bil-garanzija ta’ l-Istat, dawn l-operazzjonijiet għandhom jibqgħu jiġu esklużi mill-iskop tad-Direttiva msemmija fl-istennija ta’ iktar koordinazzjoni; Billi l-Artikolu 7(2)(ċ) tad-Direttiva msemmija jiddikjara li "fl-istennija ta’ aktar koordinazzjoni, li għandha tiġi implimentata fi żmien erba’ snin notifika ta’ din id-Direttiva, ir-Repubblika Federali tal-Ġermanja tista’ żżomm id-dispożizzjoni li tipprojbixxi assigurazzjoni simultanja fit-territorju tagħha ta’ assigurazzjoni tas-saħħa, assigurazzjoni ta’ kreditu u ta’ sigurtajiet jew assigurazzjoni fir-rigward ta’ rikors kontra partijiet terzi u difiża legali, jew bejn xulxin jew ma’ klassijiet oħrajn’"; billi għalhekk jirriżulta minn din li hemm barrieri għall-istabbiliment ta’ aġenziji u fergħat; billi din id-Direttiva preżenti hija intiża biex tirremedja din is-sitwazzjoni; Billi l-interessi ta’ persuni assigurati huma salvagwardati biżżejjed, f’dak li għandu x’jaqsam ma’ assigurazzjoni ta’ sigurtajiet, mill-imsemmija Direttiva; billi l-projbizzjoni fir-Repubblika Federali tal-Ġermanja dwar l-impenn simultaneju ta’ assigurazzjoni ta’ sigurtajiet u klassijiet oħrajn għandha titneħħa; Billi impriżi ta’ l-assigurazzjoni li n-negozju tagħhom ta’ assigurazzjoni ta’ kreditu jammonta għal aktar minn proporzjon żgħir tat-total tan-negozju tagħhom jeħtieġu riserva ta’ ekwalizzazzjoni li ma tifformax parti mill-marġini ta’ likwidità; billi dik ir-riserva għandha tiġi kkalkulata skond il-metodi stabbilti f’din id-Direttiva, li huma rikonoxxuti bħala ekwivalenti; Billi bl-iskop tan-natura ċiklika ta’ pretensjonijiet fl-assigurazzjoni ta’ kreditu, din ta’ l-aħħar għandha, għall-iskopijiet tal-kalkolu tat-tagħbija medja ta’ pretensjonijiet fis-sens ta’ l-Artikolu 16(2) tad-Direttiva 73/239/KEE, tiġi ttrattata fuq l-istess bażi bħala assigurazzjoni kontra r-riskji tal-maltemp, tas-silġ u tal-ġlata; Billi n-natura tar-riskju f’assigurazzjoni ta’ kreditu hija tali li impriżi li joperaw dan in-negozju għandhom jiffurmaw fond ta’ garanzija għola milli hu fil-present previst fid-Direttiva msemmija; Billi perijodu ta’ żmien suffiċjenti għandu jingħata lil impriżi li huma meħtieġa li jissodisfaw dak l-obbligu; Billi mhuwiex neċessarju li jiġi impost dan l-obbligu fuq impriżi li l-operazzjonijiet tagħhom f’din il-klassi ta’ assigurazzjoni ma teċċedix ċertu volum; Billi, invista tad-dispożizzjonijiet ta’ din id-Direttiva fir-rigward ta’ assigurazzjoni ta’ kreditu, iż-żamma mir-Repubblika Federali tal-Ġermanja tal-projbizzjoni ta’ impenni simultaneji ta’ l-assigurazzjoni ta’ kreditu u klassijiet oħrajn m’għadhiex iġġustifikata, u din il-projbizzjoni għandha għalhekk titneħħa, ADOTTA DIN ID-DIRETTIVA: L-Artikolu 1 Id-Direttiva tal-Kunsill 73/239/KEE hija hawnhekk emendata kif ġej: 1. L-Artikolu 2(2)(d) għandu jiġi ssostitwit b’dan li ġej: "(d) fl-istennija ta’ aktar koordinazzjoni, operazzjonijiet ta’ esportazzjoni ta’ assigurazzjoni ta’ kreditu ta’ jew garantiti mill-Istat, jew meta l-Istat ikun l-assiguratur." 2. Fit-tieni subparagrafu ta’ l-Artikolu 7(2)(ċ), il-kliem "assigurazzjoni ta’ kreditu u sigurjtajiet’" għandhom jitħassru. 3. L-Artikolu li ġej għandu jiġi inserit: "L- Artikolu 15a 1. Kull Stat Membru għandu jeħtieġ li impriżi li huma stabbiliti fit-territorju tiegħu u riskji ta’ assigurazzjoni inklużi taħt il-klassi 14 fil-punt A ta’ l-Anness (hawnhekk iżjed ’il quddiem imsemmi bħala "assigurazzjoni ta’ kreditu’") jistabbilixxu riserva ta’ ekwalizzazzjoni għall-iskop li tibbilanċja xi defiċit tekniku jew proporzjon ta’ pretensjonijiet ogħla mill-medja li joriġinaw f’dik il-klassi għas-sena finanzjarja. 2. Ir-riserva ta’ ekwalizzazzjoni għandha tkun ikkalkolata, skond ir-regoli stabbiliti minn kull Stat Membru, skond waħda mill-erba metodi stabbiliti fil-punt D ta’ l-Anness li għandhom jitqiesu bħala li huma ekwivalenti. 3. Sa l-ammont ikkalkolat skond il-metodi stabbliti fil-punt D ta’ l-Anness, ir-riserva ta’ ekwalizzazzjoni għandha tkun injorata għall-iskopijiet tal-kalkolu tal-marġini ta’ likwidità. 4. L-Istati Membri jistgħu jeżentaw stabbilimenti mill-obbligu li jistabilixxu riserva ta’ ekwalizzazzjoni għal negozju ta’ assigurazzjoni ta’ kreditu meta l-laġġi jew il-kontribuzzjonijiet li għandhom jirċievu fir-rigward ta’ assigurazzjoni ta’ kreditu jkunu anqas minn 4 % ta’ l-laġġi jew il-kontribuzzjonijiet totali minnhom u anqas minn ECU 2500000." 4. Fl-Artikolu 16(2), it-tieni sentenza għandha tiġi ssostitwita bit-test li ġej: "Fil-każ, madanakollu, ta’ impriżi li essenzjalment jassiguraw biss waħda jew aktar mir-riskji ta’ kreditu, maltemp, silġ jew ġlata, l-aħħar seba’ snin finanzjarji għandhom jittieħdu bħala l-perijodu ta’ referenza għat-tagħbija medja ta’ pretensjonijiet." 5. L-ewwel inċiż ta’ l-Artikolu 17(2)(a) għandu jiġi ssostitwit b’dawn l-inċiżi li ġejjin: "— ECU 1,400,000 fil-każ meta r-riskji kollha jew uħud mir-riskji inklużi fil-klassi elenkati fil-punt A ta’ l-Anness taħt in-Nru 14 ikunu koperti. Din id-dispożizzjoni għandha tapplika għal kull impriża li għaliha l-ammont annwali ta’ laġġi jew kontribuzzjonijiet dovuti f’din il-klassi għal kull waħda mill-aħħar tliet snin finanzjarji jeċċedu ECU 2500000 jew 4 % ta’ l-ammont totali ta’ laġġi jew kontribuzzjonijiet li għandhom ikunu riċevuti mill-impriża ikkonċernata; — ECU 400,000 fil-każ meta r-riskji kollha jew uħud minnhom inklużi f’waħda mill-klassijiet elenkati fil-punt A ta’ l-Anness taħt in-Nri 10, 11, 12, 13 u 15 u, sal-limitu li l-ewwel inċiż ma japplikax, in-Nru 14." 6. Is-subparagrafu li ġej għandu jiżdied ma’ l-Artikolu 17(2): "(d) Meta impriża li twettaq assigurazzjoni ta’ kreditu tkun meħtieġa żżid il-fond imsemmi fis-subparagrafu (a), l-ewwel inċiż, għal ECU 1400000 , l-Istat Membru ikkonċernat għandu jippermetti din l-intrapriża: - perijodu ta’ tliet snin biex fihom il-fond jiżdied għal ECU 1000000, - perijodu ta’ ħames snin biex fihom il-fond jiżdied għal ECU 1200000, - perijodu ta’ seba’ snin biex fihom il-fond jiżdied għal ECU 1400000. Dawn il-perijodi għandhom jibdew jgħoddu mid-data li fiha l-kondizzjonijiet imsemmija fl-ewwel inċiż tas-subparagrafu (a) jiġu ssodisfati." 7. Dan li ġej għandu jiġi inserit fl-Artikolu 19: "1a. Fir-rigward ta’ assigurazzjoni ta’ kreditu, l-impriża għandha tagħmel disponibbli lill-awtorità ta’ sorveljanza l-kontijiet li juru kemm ir-riżultati tekniċi u wkoll ir-riservi tekniċi li jirrelataw għal dak in-negozju." 8. Il-Punt D fl-Anness ta’ din id-Direttiva għandu jiżdied ma’ l-Anness. L-Artikolu 2 L-Istati Membri għandhom jieħdu l-miżuri neċessarji biex jikkonformaw ma’ din id-Direttiva sa l-1 ta’ Jannar 1990. Għandhom minnufih jinfurmaw lill-Kummissjoni bihom. Għandhom japplikaw dawn il-miżuri mill-1 ta’ Lulju 1990 fl-aktar tard. L-Artikolu 3 Wara n-notifika [6] ta’ din id-Direttiva, l-Istati Membri għandhom jikkomunikaw lill-Kummissjoni t-test tad-dispożizzjonijiet ewlenija tal-leġislazzjoni nazzjonali li huma jadottaw fil-qasam irregolat minn din id-Direttiva. L-Artikolu 4 Din id-Direttiva hija indirizzata lill-Istati Membri. Magħmula fil-Lussemburgu, fit-22 ta’ Ġunju 1987. Għall- Kunsill Il-President L. Tindemans [1] ĠU C 245, tad-29.9.1979, p. 7 uĠU C 5, tas-7.1.1983, p. 2. [2] ĠU C 291, ta’ l-10.11.1980, p. 70. [3] ĠU C 146, tas-16.6.1980, p. 6. [4] ĠU L 228, tas-16.8.1973, p. 3. [5] ĠU L 189, tat-13.7.1976, p. 13. [6] Din id-Direttiva kienet ġiet innotifikata lill-Istati Membri fil-25 ta’ Ġunju 1987. -------------------------------------------------- L-ANNESS "D. Metodi għall-kalkolu ta’ riserva ta’ ekwalizzazzjoni għall-klassi ta’ l-assigurazzjoni ta’ kreditu Il-Metodu Nru 1 1. Fir-rigward tar-riskji inklużi fil-klassi ta’ assigurazzjoni fil-punt A Nru 14 (hawnhekk iżjed ’il quddiem imsemmija bħala "assigurazzjoni ta’ kreditu’"), l-impriża għandha tistabbilixxi riserva ta’ ekwalizzazzjoni li lilha għandu jiġi impost kull defiċit tekniku li joriġina f’dik il-klassi għal sena finanzjarja. 2. Din ir-riserva għandha f’kull sena finanzjarja tirċievi 75 % ta’ kull eċċess tekniku li joriġina minn negozju ta’ assigurazzjoni ta’ kreditu, soġġett għal limitu ta’ 12 % tal-laġġi jew il-kuntribuzzjonijiet netti sakemm ir-riserva tkun laħqet 150 % ta’ l-ogħla ammont annwali ta’ laġġi jew kontribuzzjonijiet riċevuti matul il-ħames snin finanzjarji preċedenti. Il-Metodu Nru 2 1. Fir-rigward tar-riskji inklużi fil-klassi ta’ assigurazzjoni elenkata fil-punt A Nru 14 (hawnhekk iżjed ’il quddiem magħrufa bħala "assigurazzjoni ta kreditu’"), l-impriża għandha tistabbilixxi riserva ta’ ekwalizzazzjoni li liha għandu jiġi impost kull defiċit tekniku li joriġina f’dik il-klassi għal sena finanzjarja. 2. L-ammont minimu ta’ riserva ta’ ekwalizzazzjoni għandu jkun ta’ 134 % tal-medja ta’ laġġji jew il-kontribuzzjonijiet riċevuti kull sena matul il-ħames snin finanzjarji preċedenti wara t-tnaqqis taċ-ċessjonijiet u ż-żjieda ta’ l-aċċettazzjonijiet tar-riassigurazzjoni. 3. Din ir-riserva għandha f’kull waħda mis-snin finanzjarji suċċessivi tirċievi 75 % ta’ kull eċċess tekniku li joriġina f’dik il-klassi sakemm ir-riserva tkun mill-anqas ugwali għall-minimu kkalkolat skond il-paragrafu 2. 4. L-Istati Membri jistgħu jistabilixxu regoli speċjali għall-kalkolu ta’ l-ammont tar-riserva u/jew l-ammont ta’ l-imposta annwali f’eċċess ta’ l-ammonti minimi stabbiliti f’din id-Direttiva. Il-Metodu Nru 3 1. Għandha tiġi ffurmata riserva ta’ ekwalizzazzjoni għall-klassi 14 fil-punt A (hawnhekk iżjed ’il quddiem magħrufa bħala "assigurazzjoni ta kreditu’") għall-iskop ta’ bilanċ ta’ kull proporzjon ta’ pretensjoni ’l fuq millmedja għas-sena finanzjarja f’dik il-klassi ta’ assigurazzjoni. 2. Ir-riserva ta’ ekwalizzazzjoni għandha tiġi kkalkolata fuq il-bażi tal-metodu stabbilit hawn taħt. Il-kalkoli kollha għandhom ikunu rrelatati mad-dħul u l-infiq għall-kont ta’ l-assiguratur proprju. Kull ammont fir-rigward ta’ xi nuqqas fil-pretensjonijiet għal kull sena finanzjarja għandu jitqiegħed fir-riserva ta’ ekwalizzazzjoni sakemm ikun laħaq, jew jerġa’ jinġieb, għall-ammont meħtieġ. Għandu jitqies li jkun hemm nuqqas fil-pretensjonijiet jekk il-proporzjon tal-pretensjonijiet għal sena finanzjarja ikun anqas mill-proporzjon tal-medja tal-pretensjonijiet għall-perijodu ta’ referenza. L-ammont fir-rigward ta’ nuqqasijiet fil-pretensjonijiet għandu jintlaħaq bil-moltiplikazzjoni tad-differenza bejn iż-żewġ proporzjonijiet bl-laġġi akwistati għas-sena finanzjarja. L-ammont meħtieġ għandu jkun ugwali għal sitt darbiet id-devjazzjoni standard tal-proporzjonijiet talpretensjonijiet fil-perijodu ta’ referenza mill-proporzjon medju tal-pretensjonijiet, immultiplikat b’laġġi akkwistati għas-sena finanzjarja. Meta l-pretensjonijiet għal xi sena finanzjarja jkunu f’eċċess, ammont fir-rigward tagħhom għandu jittieħed mirriserva ta’ ekwalizzazzjoni. Il-pretensjonijiet għandhom jitqiesu li jkunu f’eċċess jekk il-proporzjon talpretensjonijiet għas-sena finanzjarja jkun ogħla mill-proporzjon tal-medja tal-pretensjonijiet. L-ammont firrigward tal-pretensjonijiet f’eċċess għandu jintlaħaq bil-multiplikazzjoni tad-differenza bejn iż-żewġ proporzjonijiet bil-laġġi akkwistati għas-sena finanzjarja. Irrispettivament mill-esperjenza ta’ pretensjonijiet, 3,5 % ta’ l-ammont meħtieġ għar-riserva ta’ ekwalizzazzjoni għandu l-ewwel jitqiegħed għal dik ir-riserva f’kull sena finanzjarja sakemm l-ammont meħtieġ tiegħu ikun intlaħaq jew ikun ġie rrestawrat. It-tul tal-perijodu ta’ referenza m’għandux ikun anqas minn 15-il-sena u mhux aktar minn 30 sena. L-ebda riserva ta’ ekwalizzazzjoni ma teħtieġ li tkun iffurmata jekk l-ebda telf mill-assigurazzjoni ma jkun ġie nnutat matul il-perijodu ta’ referenza. L-ammont meħtieġ tar-riserva ta’ ekwalizzazzjoni u l-ammont li għandu jittieħed minnha jista’ jitnaqqas jekk il-proporzjon medju tal-pretensjonijiet għall-perijodu ta’ referenza f’konnessjoni mal-proporzjon ta’ l-ispejjeż juru li l-laġġi jinkludi marġini ta’ sigurtà. Il-Metodu Nru 4 1. Għandha tiġi ffurmata riserva ta’ ekwalizzazzjoni għall-klassi 14 fil-punt A (hawnhekk iżjed ’il quddiem magħrufa bħala "assigurazzjoni ta kreditu’") għall-iskop ta’ bilanċ ta’ xi pretensjonijiet ’l fuq mill-medja għal sena finanzjarja f’dik il-klassi ta’ assigurazzjoni. 2. Ir-riserva ta’ ekwalizzazzjoni għandha tiġi kkalkolata fuq il-bażi tal-metodu stabbilit hawn taħt. Il-kalkoli kollha għandhom jirrelataw għad-dħul u l-infiq għall-kont proprju ta’ l-assiguratur. Kull ammont fir-rigward ta’ xi nuqqasijiet fil-pretensjonijiet għal kull sena finanzjarja għandu jitqiegħed għarriserva ta’ ekwalizzazzjoni sakemm din tkun laħqet l-ammont massimu meħtieġ. Għandu jitqies li jkun hemm nuqqas fil-pretensjonijiet jekk il-proporzjon ta’ pretensjonijiet għal sena finanzjarja jkun anqas mill-medja tal-proporzjon tal-pretensjonijiet għall-perijodu ta’ referenza. L-ammont fir-rigward ta’ nuqqasijiet fil-pretensjonijiet għandu jintlaħaq bil-multiplikazzjoni tad-differenza bejn iż-żewġ proporzjonijiet bil-laġġi akkwistati għas-sena finanzjarja. L-ammont massimu meħtieġ għandu jkun ugwali għal sitt darbiet id-devjazzjoni standard tal-proporzjon talpretensjonijiet fil-perijodu ta’ referenza mill-medja tal-proporzjon tal-pretensjonijiet, immultiplikat b’laġġi akkwistati għas-sena finanzjarja. Meta l-pretensjonijiet għal xi sena finanzjarja jkunu f’eċċess, ammont fir-rigward tagħhom għandu jittieħed mirriserva ta’ ekwalizzazzjoni sakemm dan ikun laħaq l-ammont minimu meħtieġ. Il-pretensjonijiet għandhom jitqiesu li jkunu in eċċess jekk il-proporzjon tal-pretensjonijiet għas-sena finanzjarja jkun ogħla mill-medja talproporzjon tal-pretensjonijiet. L-ammont fir-rigward tal-pretensjonijiet f’eċċess għandu jintlaħaq bilmultiplikazzjoni tad-differenza bejn iż-żewġ proporzjonijiet bil-laġġi akwistati għas-sena finanzjarja. L-ammont minimu meħtieġ għandu jkun ugwali għal tliet darbiet id-devjazzjoni standard tal-proporzjon talpretensjonijiet fil-perijodu ta’ referenza mill-medja tal-proporzjon ta’ pretensjonijiet, immultiplikat b’laġġi akkwistati għas-sena finanzjarja. It-tul tal-perijodu ta’ referenza m’għandux ikun anqas minn 15-il sena u mhux aktar minn 30 sena. L-ebda riserva ta’ ekwalizzazzjoni ma teħtieġ li tiġi ffurmata jekk l-ebda telf mill-assigurazzjoni ma jkun ġie nnutat matul il-perijodu ta’ referenza. Kemm l-ammonti meħtieġa għar-riserva ta’ ekwalizzazzjoni u l-ammont li għandu jitqiegħed għaliha jew l-ammont li għandu jittieħed minnha jistgħu jitnaqqsu jekk il-medja tal-proporzjon tal-pretensjonijiet għall-perijodu ta’ referenza f’konnessjoni mal-proporzjon ta’ l-ispejjeż juru li l-laġġi jinkludu marġini ta’ sigurtà u li l-marġini ta’ sigurtà jkun aktar minn darba u nofs id-devjazzjoni standard tal-proporzjon tal-pretensjonijiet filperijodu ta’ referenza. F’dan il-każ l-ammonti inkwistjoni għandhom jiġu mmultiplikati bil-kwozjent jew darba u nofs id-devjazzjoni standard u l-marġini ta’ sigurtà." --------------------------------------------------